mulya, cinaket ing nugraha, tebih ing gora godha lan rencana, tansah sembada kang sinedya, tansah linuberan sihing Gusti Kang Maha Kuwasa.===(gendhing STOP)==Para rawuh para pilenggah ingkang dhahat kinurmatan. Awit saking berkah pangestu panjenengan sedaya, upacara adat widhi widana Panggih, Krobongan lan Sungkeman sampun paripurna. Ingkang menika ateges upacara pawiwahan menika sampun purna, ingkang suwaunipun taksih winastan Putra Calon Temanten menggah satataning adat, sakmenika sampun sampurna dados Putra Temanten, dhumateng panjenengan sedaya kaaturaken agunging panuwun.Salajengipun katur dhumateng panjenenganipun Bp/Simbah ______________ keparenga paring berkah donganipun, saha dhumateng panjenengan sedaya keparenga paring berkah pengaminanipun. Sumangga.====( Donga )====Matur nuwun, salajengipun para kadang kaneman badhe sowan wonten ngarsa panjenengan sedaya saperlu atur pasugatan sawetawis, pramila keparenga panjenengan sedaya hanampi lan angrahabi kanthi mardu mardhikaning penggalih. Dene putra temanten tumuli badhe jumeneng wonten korining pawiwahan saperlu jawat asta nampi 'ucapan selamat' saking para-para ingkang kepareng paring 'ucapan selamat', lan salajengipun badhe samekta samapta bidhal dhateng ____________. Ingkang menika katur dhumateng para kadang ingkang kepareng badhe hangombyong temanten dhateng ____________ kula sumanggaaken, nuwun inggih mangke saksampunipun samya purna angrahabi pasugatan ingkang kaaturaken.Salajengipun wangsul dhumateng kula sakadang ingkang tinanggenah ndherekaken lampahing adicara menika, nuwun inggih kula pun _____________ minangka pambiwara, lan Ibu ______________ minangka Juru Rias, mbokbilih wonten kekirangan, kalepatan, menapadene keladukipun, saking arah menapa kemawon, ingkang adamel kirang renaning penggalih panjenengan sedaya, mugi keparenga panjenengan hangluberaken ing sih samodra pangaksami.Ing wasana,